ai4bharat/Pralekha huggingface dataset:
విద్యుత్తు మంత్రిత్వ శాఖ
2020-21 ఆర్థిక సంవత్సరానికి గాను భారత ప్రభుత్వానికి రూ. 249.44 కోట్ల తుది డివిడెండ్ చెల్లించిన ఎన్హెచ్పీసీ
ప్రధాన హైడ్రో విద్యుత్ ఉత్పత్తి సంస్థ, భారత ప్రభుత్వానికి చెందిన ‘మినీ రత్న’ కేటగిరీ-I సంస్థ అయిన ఎన్హెచ్పీసీ 2020-21 సంవత్సరానికి కేంద్ర ప్రభుత్వానికి రూ.249.44 కోట్ల మేర తుది డివిడెండ్ చెల్లించింది. అక్టోబర్ 21, 2021న సంస్థ ఈ చెల్లింపును జరిపింది. సంస్థ చెల్లించే ఈ తుది డివిడెండ్కు సంబంధించిన చెల్లింపు సమాచారాన్ని ఎన్హెచ్పీసీ సంస్థ సీఎండీ శ్రీ ఎ.కె. సింగ్ కేంద్ర విద్యుత్, నూతన & పునరుత్పాదక ఇంధన శాఖ మంత్రి ఆర్.కె. సింగ్కు అందజేశారు. 26.10.2021న న్యూఢిల్లీలో జరిగిన ఒక కార్యక్రమంలో కేంద్ర ప్రభుత్వ కార్యదర్శి  శ్రీ అలోక్ కుమార్, కేంద్ర ప్రభుత్వం అదనపు కార్యదర్శి  శ్రీ ఎస్.కె.జి రహతేల సమక్షంలో ఈ చెల్లింపు సమాచారాన్ని న్హెచ్పీసీ సంస్థ సీఎండీ శ్రీ ఎ.కె. సింగ్ అందజేశారు. 2020-21 ఆర్థిక సంవత్సరానికి సంబంధించి ఈ ఏడాది మార్చి 5వ తేదీన చెల్లించిన రూ. 890.85 కోట్ల మధ్యంతర డివిడెండ్కు ఇది అదనం. దీంతో మొత్తం 2020-21 ఆర్థిక సంవత్సరానికి చెల్లించిన డివిడెండ్ రూ.1140.28 కోట్లకు చేరుకుంది. 10 జూన్ 2021న జరిగిన బోర్డ్ ఆఫ్ డైరెక్టర్ల సమావేశంలో ఒక్కో ఈక్విటీ షేరుకు రూ.0.35  మేర తుది డివిడెండ్ను చెల్లించాలని కూడా కంపెనీ డైరెక్టర్లు నిర్ణయించారు. సెప్టెంబర్ 29,2021న జరిగిన ఏజీఎంలో ఇది ఆమోదించబడింది. ఒక్కో ఈక్విటీ షేర్కు రూ.1.25  మధ్యంతర డివిడెండ్ చెల్లించాలని గతంలో నిర్ణయించారు. మార్చి 05,2021న ఇది చెల్లించబడింది. దీంతో 2020-21 ఆర్థిక సంవత్సరానికి మొత్తం డివిడెండ్ షేరు ఒక్కింటికి రూ.1.60/- చేరింది. ఎన్హెచ్పీసీ సంస్థ ఏడు లక్షల మంది వాటాదారులను  కలిగి ఉంది. 2019-20 ఆర్థిక సంవత్సరానికి సంస్థ మొత్తం రూ.1506.76 కోట్ల డివిడెండ్ను చెల్లించగా.. 2020-21 ఆర్థిక సంవత్సరానికి మధ్యంతర డివిడెండ్ను కలుపుకొని సంస్థ మొత్తం రూ. 1607.21కోట్ల మేర డివిడెండ్ చెల్లింపులు జరిపినట్టయింది. సీపీఎస్ఈల మూలధన పునర్నిర్మాణంపై మే 27, 2016న డిపార్ట్మెంట్ ఆఫ్ ఇన్వెస్ట్మెంట్ & పబ్లిక్ అసెట్ మేనేజ్మెంట్  జారీ చేసిన మార్గదర్శకాల ప్రకారం, ప్రతి సీపీఎస్యూ తన పన్ను చెల్లింపు అనంతరం లాభాలలో 30% లేదా నికర విలువలో 5% చొప్పున కనీస వార్షిక డివిడెండ్ చెల్లించాలి. ఈ రెండింటిలో ఏది ఎక్కువైతే ఆ మేరకు డివిడెండ్ను చెల్లించాలి. ఐడీఐడీ మార్గదర్శకాలకు అనుగుణంగా, ఎన్హెచ్పీసీ మొత్తం డివిడెండ్ రూపంలో రూ. 1607.21 కోట్లు చెల్లించింది. ఇది కంపెనీ నికర విలువలో 5.08 శాతం. మరియు 2020-21 ఆర్థిక సంవత్సరం పన్ను చెల్లింపు అనంతరం లభించిన లాభంలో 49.7 శాతంగా నిలిచింది. 2020-21 ఆర్థిక సంవత్సరానికి ఎన్హెచ్పీసీ నికర లాభం రూ. 3233.37 కోట్లుగా నిలిచింది. అంతకు ముందు ఏడాది ఇది రూ. 3007.17 కోట్లుగా నిలిచింది. .
విద్యుత్తు మంత్రిత్వ శాఖ
పునరుత్పాదక ఇంధనం మరియు డీకార్బనైజేషన్లో కలిసి పనిచేయనున్న ఎన్టిపిసి మరియు ఓఐఎల్
భారతదేశంలోని అతిపెద్ద ఇంటిగ్రేటెడ్ పవర్ యుటిలిటీ కార్పొరేషన్ మరియు దేశంలోని రెండవ అతిపెద్ద జాతీయ చమురు మరియు గ్యాస్ కంపెనీ పునరుత్పాదక శక్తి రంగంలో కలిసి పనిచేయడానికి చేతులు కలిపాయి. అవును ఎన్టిపిసి లిమిటెడ్ మరియు ఆయిల్ ఇండియా లిమిటెడ్ 31 ఆగస్టు 2023న ఈ మేరకు ఒక అవగాహన ఒప్పందంపై సంతకం చేశాయి. పునరుత్పాదక శక్తి, గ్రీన్ హైడ్రోజన్ మరియు దాని ఉత్పన్నాలు మరియు భూఉష్ణ శక్తి వినియోగంతో సహా డీకార్బనైజేషన్ కార్యక్రమాలలో సహకారాన్ని అన్వేషించడానికి ఇది ఉపకరిస్తుంది. కార్బన్ సీక్వెస్ట్రేషన్ వంటి రాబోయే డీకార్బనైజేషన్ టెక్నాలజీలపై పరిజ్ఞానం మరియు అనుభవాన్ని పంచుకోవడానికి కూడా ఈ ఎమ్ఒయు దోహదపడుతుంది.
ఎమ్ఒయు ద్వారా రెండు మహారత్న దిగ్గజాలు పునరుత్పాదక శక్తి రంగంలో తమ ముద్రను పెంచుకోవాలని మరియు 2070 నాటికి నికర జీరోను సాధించాలనే దేశ లక్ష్యాన్ని సాధించే దిశగా స్థిరమైన పరిష్కారాలలోకి ప్రవేశించాలని ఉద్దేశించారు.
ఈ ఎంఓయుపై న్యూఢిల్లీలో సంతకం జరిగింది. కార్యక్రమంలో ఎన్టిపిసి సిఎండి శ్రీ గురుదీప్ సింగ్, ఓఐఎల్ సిఎండి డా.రంజిత్ రాత్; మరియు వారి ఫంక్షనల్ డైరెక్టర్లు పాల్గొన్నారు.
ఎన్టిపిసి పవర్ సెక్టార్ వాల్యూ చైన్లో ఉంది. దీని మొత్తం స్థాపిత సామర్థ్యం 73,024 ఎండబ్ల్యూ. ఆయిల్ ఇండియా లిమిటెడ్ అనేది ముడి చమురు మరియు సహజ వాయువు యొక్క అన్వేషణ, అభివృద్ధి మరియు ఉత్పత్తి వ్యాపారంలో నిమగ్నమై ఉన్న ప్రభుత్వ-యాజమాన్య చమురు కంపెనీ.
2032 సంవత్సరం నాటికి 60 జిడబ్ల్యూ పునరుత్పాదక శక్తి సామర్థ్యాన్ని సాధించడానికి ఎన్టిపిసి కట్టుబడి ఉంది. ఇది గ్రీన్ హైడ్రోజన్ టెక్నాలజీ మరియు ఎనర్జీ స్టోరేజ్ డొమైన్లో ప్రధాన సంస్థగా ఉండాలనే లక్ష్యంతో పనిచేస్తోంది. హైడ్రోజన్ బ్లెండింగ్, కార్బన్ క్యాప్చర్ మరియు ఫ్యూయల్ సెల్, బస్సులు వంటి డీకార్బొనైజేషన్ దిశగా కంపెనీ అనేక కార్యక్రమాలను చేపడుతోంది.
సంబంధిత పఠనం:
నీతి ఆయోగ్ ‘కార్బన్ క్యాప్చర్, యుటిలైజేషన్, అండ్ స్టోరేజ్  పాలసీ ఫ్రేమ్వర్క్ మరియు డిప్లాయ్మెంట్ మెకానిజం ఇన్ ఇండియా’పై అధ్యయన నివేదికను విడుదల చేసింది.
బొగ్గు మంత్రిత్వ శాఖ
వాణిజ్య మరియు క్యాప్టివ్ మైన్స్ బొగ్గు ఉత్పత్తిని సమీక్షించిన మంత్రి ప్రహ్లాద్ జోషి
2023-24 ఆర్ధిక సంవత్సరంలో 162 మిలియన్ టన్నుల ఉత్పత్తిని సాధించాలని నిర్దేశం
కేంద్ర బొగ్గు, గనులు మరియు పార్లమెంటరీ వ్యవహారాల మంత్రి శ్రీ ప్రహ్లాద్ జోషి ఈరోజు బొగ్గు మంత్రిత్వ శాఖ సీనియర్ అధికారులతో జరిగిన సమావేశంలో వాణిజ్య మరియు క్యాప్టివ్ గనుల బొగ్గు ఉత్పత్తి పనితీరును సమీక్షించారు. క్యాప్టివ్ మరియు కమర్షియల్ బొగ్గు గనుల నుండి ఉత్పత్తి జరుగుతోందని మంత్రి ట్వీట్లో తెలిపారు. గత ఆరేళ్లలో స్థిరంగా పెరుగుతూ 216% వృద్ధిని నమోదు చేసిందన్నారు. ఈ ఆర్థిక సంవత్సరంలో వాణిజ్య మరియు క్యాప్టివ్ గనుల ద్వారా 39% బొగ్గు ఉత్పత్తిని పెంచే మార్గాలపై ఈరోజు సమావేశంలో శ్రీ జోషి చర్చించారు. భూగర్భ బొగ్గు గనుల నుండి ఉత్పత్తిని కూడా మంత్రి సమీక్షించారు. 100 మిలియన్ టన్నుల బొగ్గు ఉత్పత్తిని సాధించేందుకు భూగర్భ బొగ్గు గని మిషన్ ప్రణాళికపై ఉద్ఘాటించారు.
జూన్ 2020లో ప్రధాన మంత్రి శ్రీ నరేంద్ర మోదీ మొట్టమొదటిసారిగా వాణిజ్య బొగ్గు గనుల వేలాన్ని సిఎం  చట్టం 2015/ఎంఎండిఆర్ చట్టం 1957 కింద ప్రారంభించారు. ఇప్పటివరకు ఆరు విడతల వాణిజ్య బొగ్గు గనుల వేలం పూర్తయింది మరియు మొత్తం సంవత్సరానికి 218.9 మిలియన్ టన్నుల  మొత్తం వార్షిక ఉత్పత్తి సామర్థ్యం కలిగిన 86 బొగ్గు గనులు విజయవంతంగా వేలం వేయబడ్డాయి. మొత్తం 98 గనులను అందించే 7వ విడత వాణిజ్య బొగ్గు గనుల వేలం ప్రక్రియ కొనసాగుతోంది.
వాణిజ్య బొగ్గు గనుల వేలం ప్రారంభానికి ముందు బొగ్గు గనుల నిర్వహణకు సగటు వ్యవధి ఐదు సంవత్సరాలు. అయితే వాణిజ్య వేలం తర్వాత బొగ్గు గనుల నిర్వహణ యొక్క సగటు వ్యవధి గణనీయంగా తగ్గింది మరియు ఉత్పత్తి సహకారంతో ఇప్పటికే ఫలితం కనిపించింది.మొదటి వాణిజ్య బొగ్గు గని దాని కేటాయింపు నుండి ఒక సంవత్సరంలో ఉత్పత్తిని ప్రారంభించింది.2021-22 ఆర్ధిక సంవత్సరంలో వాణిజ్య బొగ్గు గనుల నుండి బొగ్గు ఉత్పత్తి 1.15 మిలియన్ టన్నులు  మరియు 2022-23 ఆర్ధికసంవత్సరంలో 7.12 ఎంటి నాలుగు వాణిజ్య బొగ్గు బ్లాకులతో అంటే సుల్యారి, గారెపాల్మా 4/1, గారెపాల్మా 4/7 మరియు గోటిటోరియమైన్లు ఉన్నాయి. 2023-24 ఆర్థిక సంవత్సరంలో అదనంగా ఆరు వాణిజ్యపరంగా వేలం వేయబడిన బొగ్గు గనులు 12.2 మిలియన్ టన్నుల  బొగ్గు ఉత్పత్తిని ఆశించే అవకాశం ఉందని అంచనా వేయబడింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.28 కోట్ల డోసులు  అందించారు
గత 24 గంటల్లో 3,84,206 డోసులు అందించారు
దేశవ్యాప్త క్రియాశీల కేసుల సంఖ్య 1,960
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 117 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,49,228 కు పెరిగింది.
గత 24 గంటల్లో 140 కొత్త కేసులు నమోదయ్యాయి.
రోజువారీ పాజిటివిటీ రేటు 0.10%
వారపు పాజిటివిటీ రేటు 0.08%
గత 24 గంటల్లో చేసిన 1,34,735 కొవిడ్ పరీక్షలతో కలిపి ఇప్పటివరకు 91.43 కోట్ల పరీక్షలు చేశారు.
రక్షణ మంత్రిత్వ శాఖ
క్యాంప్బెల్ బే సందర్శించిన సిఎన్ఎస్
గ్రేట్ నికోబార్ ద్వీపంలోని కాంప్బెల్ బే వద్ద ఉన్న నావికా వైమానిక కేంద్రం ఐఎన్ఎస్ బాజ్ను నావికా దళం చీఫ్ అడ్మిరల్ కరంబీర్ సింగ్, పివిఎస్ఎం,ఎవిఎస్ఎం,ఎడిసి 13 నవంబర్ 2020 న సందర్శించారు. దీపావళి సందర్భంగా సిబ్బందికి సంఘీభావం తెలిపేందుకు ఈ పర్యటన ఉద్దేశించింది.
ఐఎన్ఎస్ బాజ్లోని సిబ్బందితో ఆయన జరిపిన సంభాషణలో, వ్యూహాత్మకంగా ముఖ్యమైన స్థావరాన్ని అన్ని సమయాల్లో ఆపరేషనల్ గా ఉంచడంలో వారి చొరవను ప్రశంసించారు. ఈ సందర్భంగా భారత సైన్యం, భారత వైమానిక దళం, కోస్ట్ గార్డ్, డిఎస్సి, జిఆర్ఇఎఫ్ సిబ్బందితో పాటు రక్షణ పౌరులు హాజరయ్యారు.
భౌగోళిక-వ్యూహాత్మకంగా ఉన్న ఎయిర్ స్టేషన్, ఐఎన్ఎస్ బాజ్, ఐఓఆర్ గుండా వెళుతున్న క్లిష్టమైన అంతర్జాతీయ సముద్ర మార్గాలపై నిఘా ఉంచుతుంది.
బంగాళాఖాతం దక్షిణ తీరం, దక్షిణ అండమాన్ సముద్రం, మలక్కా జలసంధి మరియు దక్షిణ హిందూ మహాసముద్రంపై నిఘా పెట్టడానికి వీలు కల్పించే అనేక సైనిక విమానాల కార్యకలాపాలకు ఎయిర్బేస్ మద్దతు ఇస్తుంది. మరణించినవారి తరలింపు, మానవతా సహాయం మరియు విపత్తు ఉపశమనంతో సహా పౌర అధికారులకు ఐఎన్ఎస్ బాజ్ సహాయాన్ని అందిస్తుంది. మరియు శోధన మరియు రెస్క్యూ మరియు నికోబార్ గ్రూప్ ఆఫ్ ఐలాండ్స్లో మోహరించిన ఓడల సౌకర్యాలకు సహాయక స్థావరంగా కూడా పనిచేస్తుంది.
వ్యవసాయ మంత్రిత్వ శాఖ
వ్యవసాయ శాస్త్రవేత్తల నియామక మండలి  పునర్నిర్మాణానికి ఆమోదం తెలిపిన మంత్రివర్గం
వ్యవసాయ శాస్త్రవేత్తల నియామక మండలి  పునర్ నిర్మాణ ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
ఇకనుంచి ఎఎస్ఆర్బి ముగ్గురు సభ్యులకు బదులు నలుగురు సభ్యులతో పని చేస్తుంది. ఇందులో ఒక ఛైర్ పర్సన్ తో పాటు, ముగ్గురు సభ్యులు ఉంటారు.
ఎఎస్ఆర్బి పదవీ కాలం.. మూడు సంవత్సరాల పాటు గాని, సభ్యులకు 65 సంవత్సరాల వయస్సు వచ్చే వరకు గాని, ఏది ముందు అయితే అది.. గా ఉంటుంది.
స్వతంత్ర ప్రతిపత్తి, గోప్యత, జవాబుదారుతనం, ఇంకా దీటైన పనితీరు లకు గాను ఎఎస్ఆర్బి ని ఐసిఎఆర్ నుంచి వేరుపరచడం జరుగుతుంది. అంతేకాకుండా, ఎఎస్ఆర్బి ని వ్యవసాయం, రైతుల సంక్షేమ మంత్రిత్వ శాఖ లో భాగంగా ఉన్న వ్యవసాయ పరిశోధన ఇంకా విద్య విభాగం కి అనుబంధం చేస్తారు.
ఎఎస్ఆర్బి యొక్క బడ్జెట్ హెడ్ ను కూడా ఐసిఎఆర్ నుండి వేరు పరచి, డిఎఆర్ఇ లో భాగంగా ఏర్పాటు చేస్తారు. అలాగే, ఎఎస్ఆర్బి కి సచివాలయం లో తనకంటూ సొంత అడ్మినిస్ట్రేటివ్ స్టాఫ్ తో పాటు స్వతంత్రమైన పరిపాలన సంబంధ నియంత్రణ కూడా దక్కే అవకాశం ఉంది.
ప్రభావం:
ఎఎస్ఆర్బి పనితీరును వేగవంతం చేయడంలో ఒక ఛైర్ పర్సన్ తో పాటు ముగ్గురు సభ్యుల తో కూడిన మండలి తోడ్పడుతుంది. భర్తీ ప్రక్రియ త్వరితగతిన సాగడంలో ఇది తన అండదండలను అందిస్తుంది. తద్వారా వ్యవసాయదారుల సముదాయానికి, మొత్తం మీద వ్యవసాయ రంగానికి ప్రయోజనం చేకూరుతుంది. పైపెచ్చు, దేశంలో వ్యవసాయ విద్య, వ్యవసాయ పరిశోధనకు కృషి చేస్తున్న ఐసిఎఆర్ లో వివిధ శాస్త్రీయ పదవులకు ప్రతిభావంతులైన శాస్త్రవేత్తల నియామక ప్రక్రియ లో మరింత పారదర్శకత్వానికి, దక్షత కు కూడా ఈ మండలి పెద్ద పీట వేస్తుంది.(Visitor Counter : 92
ప్రధాన మంత్రి కార్యాలయం
తమిళ నాడు లో సేలమ్ రేల్ వే జంక్శన్ లోవందే భారత్ కు అపూర్వ స్వాగతం పలికినందుకు సంతోషాన్ని వ్యక్తం చేసిన ప్రధాన మంత్రి
తమిళ నాడు లోని సేలమ్ రేల్ వే జంక్శన్ లో అక్కడి ప్రజలు వందే భారత్ కు అపురూపమైనటువంటి స్వాగతాన్ని పలికినందుకు ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు.
వందే భారత్ ఎక్స్ ప్రెస్ కు స్వాగతం పలుకుతూ ప్రజలు ఎంతో ఆనందంతోను, ఉల్లాసం తోను సేలమ్ రేల్ వే జంక్శను లో రైలుబండి మీద పూల ను చల్లారు.
తమిళ నాడు లో పత్రికా సమాచార కార్యాలయం  చేసినటువంటి ఒక ట్వీట్ కు ప్రధాన మంత్రి సమాధానమిస్తూ -
‘‘సేలమ్ లో అపూర్వ స్వాగతం!
వందే భారత్ ఎక్స్ ప్రెస్ వివిధ స్థలాల ను చేరుకొంటోంది అంటే, ప్రజల లో ఇదే తరహా ఉత్సాహం వ్యక్తం కావడమనేది సాధారణం అయిపోయింది, ఇది భారతదేశ ప్రజల లో వ్యక్తం అవుతున్నటువంటి గౌరవ భావన ను చాటి చెబుతున్నది.’’ అని పేర్కొన్నారు.
వందే భారత్ ఎక్స్ ప్రెస్ లో ప్రయాణించడం హాయి గా ఉంది అంటూ శ్రీమతి వానతి శ్రీనివాసన్ ఒక ట్వీట్ లో వ్యక్తం చేసిన అభిప్రాయం పట్ల కూడా శ్రీ నరేంద్ర మోదీ ప్రతిస్సందిస్తూ -
‘‘అద్భుతం!’’ అని పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
పోస్టల్ జీవిత బీమా మరియు గ్రామీణ పోస్టల్ జీవిత బీమా ప్రీమియం చెల్లింపులు 30 జూన్ 2020 తేదీ వరకు పొడిగింపు
కొరొనీ వైరస్ వ్యాప్తి కారణంగా కేంద్ర ప్రభుత్వం మరియు వివిధ రాష్ట్ర ప్రభుత్వాలు ప్రజలు ఇంటి నుండి బయటికి రాకుండా విధించిన లాక్డౌన్ కారణంగా పోస్టల్ జీవిత బీమా/గ్రామీణ జీవిత బీమా వినియోగదారులు తమ ప్రీమియం చెల్లింపులు చేయడానికి పోస్టాఫీసులకు చేరుకోవడానికి వివిధ సమస్యలను ఎదుర్కొంటున్నారు. అందువలన కేంద్ర ప్రసార శాఖ వారి అధ్వర్యంలోని పోస్టల్ శాఖ, పోస్టల్ జీవిత బీమా సంచాలకుల కార్యాలయం 20 మార్చి 2020 తేదీకి ఉన్న చెల్లింపుల ఆఖరు తేదీని ఏప్రిల్ 2020 మరియు మే 2020 నెలల ప్రీమియం చెల్లింపుల తేదీని ఎటువంటి జరిమానాలు లేకుండా 30 జూన్ 2020నకు పొడిగించింది. పోస్టల్ శాఖ పోర్టల్పై నమోదు చేసుకున్న వినియోగదారులు పోస్టల్ జీవిత బీమా వినియోగదారల పోర్టల్ ద్వారా తమ చెల్లింపులు ఆన్లైన్లో చేయవచ్చు, ఆన్లైన్లో నమోదు చేసుకోనివారి కోసం పోస్టల్ శాఖ ఈ నిర్ణయాన్ని తీసుకుంది.
(
నైపుణ్యాభివృద్ధి మంత్రిత్వ శాఖ
చెన్నైలోని సెంట్రల్ లెదర్ రీసెర్చ్ ఇన్స్టిట్యూట్లో లెదర్ సెక్టార్లో నైపుణ్యాభివృద్ధి కోసం స్కేల్ యాప్ను ప్రారంభించిన శ్రీ ధర్మేంద్ర ప్రధాన్
హస్తకళాకారుల సామర్థ్యాన్ని పెంపొందించాలని, వారిని డిజిటల్ రంగంలో
అవకాశాలకు అనుసంధానించాలని పిలుపునిచ్చిన శ్రీ ధర్మేంద్ర ప్రధాన్
విద్య, నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ ఈరోజు చెన్నై సెంట్రల్ లెదర్ రీసెర్చ్ ఇన్స్టిట్యూట్- సిఎస్ఐఆర్ సందర్శన సందర్భంగా తోలు పరిశ్రమ నైపుణ్యం, అభ్యాసం, అంచనా ఉపాధి అవసరాలకు వన్-స్టాప్ పరిష్కారాన్ని అందించే స్కేల్  యాప్ను ప్రారంభించారు. - లెదర్ స్కిల్ సెక్టార్ కౌన్సిల్ స్కిల్ డెవలప్మెంట్ ప్రోగ్రామ్లను రూపొందించి, లెదర్ ఇండస్ట్రీలో ట్రైనీలకు అందించే విధానాన్ని మార్చడానికి ఆండ్రాయిడ్ యాప్ స్కేల్ని అభివృద్ధి చేసింది. లెదర్ ఎస్ఎస్సి డెవలప్ చేసిన స్కేల్ స్టూడియో యాప్ లెదర్ క్రాఫ్ట్ పట్ల ఆసక్తి ఉన్న అన్ని వయసుల వారిని దాని కార్యాలయంలోని స్టేట్ ఆఫ్ ది ఆర్ట్ స్టూడియో నుండి ఆన్లైన్ లైవ్ స్ట్రీమ్ క్లాస్లను యాక్సెస్ చేయడానికి అనుమతిస్తుంది.
ఈ సందర్భంగా శ్రీ ప్రధాన్ మాట్లాడుతూ, ప్రస్తుతం 44 లక్షల మందికి పైగా పని చేస్తున్నలెదర్ రంగం దేశంలో పెద్ద ఎత్తున ఉపాధి కల్పించడంలో ప్రధాన పాత్ర పోషిస్తోందని అన్నారు. అకడమిక్స్, స్కిల్ డెవలప్మెంట్ ఖచ్చితమైన సమ్మేళనంతో ఈ రంగం అభివృద్ధిలో ముఖ్యమైన పాత్ర పోషిస్తున్నందుకు సిఎస్ఐఆర్ - సిఎల్ఆర్ఐ పాత్రను ఆయన ప్రశంసించారు.
శ్రీ ప్రధాన్ డిజిటల్ టెక్నాలజీలు, పర్యావరణ అనుకూల సాంకేతికతల ఆగమనం కారణంగా ఈ రంగంలో జరుగుతున్న మార్పుల గురించి ప్రస్తావించారు. ఇది స్కిల్లింగ్, రీ-స్కిల్లింగ్, అప్-స్కిల్లింగ్ , డ్రైవ్ కెపాసిటీ బిల్డింగ్పై కొత్త ప్రేరణని కలిగిస్తుందని అన్నారు. ఎన్ఎస్డిఎస్, మరియు సిఎస్ఐఆర్ - సిఎల్ఆర్ఐ ఈ రంగానికి సంబంధించిన నైపుణ్య అవసరాలను తీర్చేందుకు కలిసి పనిచేస్తాయని తెలిపారు. ఈ రంగంలో పనిచేస్తున్న నిపుణుల సామర్థ్యాలను పెంపొందించేందుకు సిఎస్ఐఆర్ - సిఎల్ఆర్ఐ లో జాతీయ స్థాయి సామర్థ్య నిర్మాణ కార్యక్రమాన్ని నిర్వహించాలని సూచించారు. స్కిల్ డెవలప్మెంట్, ఎంటర్ప్రెన్యూర్షిప్ మంత్రిత్వ శాఖ, ఎన్ఎస్డిసి, సిఎల్ఆర్ఐ, లెదర్ సెక్టార్ స్కిల్ కౌన్సిల్లు చెన్నైతో సహా భారతదేశం అంతటా కామన్ ఫెసిలిటీ, స్కిల్లింగ్ సెంటర్ను ఏర్పాటు చేయడానికి సహకరిస్తాయని ఆయన చెప్పారు.
సాంకేతికత, ఆవిష్కరణలు, వ్యవస్థాపకత ద్వారా ఉద్యోగ సృష్టికర్తలు గా మారాలని ఈ రంగంలోని యువ నిపుణులకు శ్రీ ప్రధాన్ పిలుపునిచ్చారు. ఇ-కామర్స్తో సహా డిజిటల్ స్పేస్లో అందుబాటులో ఉన్న అవకాశాలను అందిపుచ్చుకున్న హస్తకళాకారులను తప్పనిసరిగా కొత్త పరిజ్ఞానంతో జోడించాలని తెలిపారు.
ఈ సందర్భంగా శ్రీ మురుగన్ మాట్లాడుతూ.. తమిళనాడులో ప్రతిభావంతులైన మానవ వనరులు పుష్కలంగా ఉన్నాయని, వారిని నైపుణ్యం చేయడంలో సీఎల్ఆర్ఐ ప్రధాన పాత్ర పోషిస్తోందన్నారు. సిఎల్ఆర్ఇన్ యువతలో వ్యవస్థాపకతను కూడా ప్రోత్సహిస్తోందని, అనేక స్టార్టప్ కంపెనీల స్థాపనలో సహాయం చేస్తోందని తెలిపారు. భారతదేశానికి స్వాతంత్య్రం వచ్చి, 100 ఏళ్లు పూర్తవుతున్న అమృత్కాల్ సందర్భంగా మన జాతీయ లక్ష్యాలను సాధించడంలో ఇది సాధ్యపడుతుందని ఆయన అన్నారు.
బొగ్గు మంత్రిత్వ శాఖ
ఎండిఒ నమూనా ఆధారంగా ఆదాయ పంపకంతో పనిని కేటాయించిన బిసిసిఎల్
భారత దేశంలో కోకింగ్ బొగ్గు ఉత్పత్తిని పెంచే లక్ష్యంతో, తవ్వకాలు/ బొగ్గు గనుల నుంచి బొగ్గను తీసి బట్వాడా చేసేందుకు తిరిగి తెరవడం, పునరుద్ధరణ, అభివృద్ధి, నిర్మాణం, కార్యకలాపాలు సాగిస్తూ ఎండిఒ నమూనాలో ఆదాయ పంపిణీ ఆధారంగా అధికార సంస్థకు ఉత్పత్తిని బట్వాడా చేసే పనిని మూడు సంస్థలకు బిసిసిఎల్ కేటాయించింది.
ఎం/ ఎస్ ఆర్కె ట్రాన్స్పోర్ట్ కంపెనీకి కాట్రాస్ ప్రాంతాన్ని 25 సంవత్సరాలకు బిసిసిఎల్ తో 9% ఆదాయ పంచుకునే ప్రాతిపదికన ప్రదానం చేసింది. భారత దేశంలో కోకింగ్ కోల్కు ఇది తొలి యత్నం. ప్రతిపాదిత వార్షిక సార్ధ్యమైన 1.4 మెట్రిక్ టన్నుల ఆధారంగా 25 ఏళ్ళపాటు కోట్ చేసిన 25.70 మెట్రిక్ టన్నుల బొగ్గును ఉత్పత్తి చేసేందుకు ఎల్ఒఎను 21.03.2023న జారీ చేసింది. పిబి ప్రాంతంలో 25 ఏళ్ళపాటు 6% ఆదాయ పంపిణీ ప్రాతిపాదిక ఎం/ఎస్ ఈగిల్ ఇన్ఫ్రా ఇండియా లిమిటెడ్కు పనిని బిసిసిఎల్ ప్రదానం చేసింది. ప్రతిపాదిత వార్షిక సామర్ధ్యం 2.7 మిలియన్ టన్నుల ప్రాతిపదికన 25 ఏళ్ళపాటు 52.00 ఎంటిల కోట్ చేసిన బొగ్గ ఉత్పత్తి కోసం 21.03.2023న ఎల్ఒఎ జారీ అయింది.
అలాగే, ఎం/ఎస్ వెన్సార్ కనస్ట్రక్షన్స్ కంపెనీ లిమిటెడ్కు 25 ఏళ్ళ కాలానికి 7.29% ఆదాయ పంపకం ప్రాతిపదిక సిజువా ప్రాంతాన్ని కేటాయించారు. ప్రతిపాదిత వార్షిక సామర్ధ్యమైన 1.285 ఎంటిల ఆధారంగా 25 ఏళ్ళలో 28.485 ఎంటిల్ కోట్ చేసిన బొగ్గు ఉత్పత్తి చేసేందుకు 21.03.2023న ఎల్ఒఎను జారీ చేసింది.
కోకింగ్ బొగ్గు ఉత్పత్తిలో అగ్రగామి అయిన బిసిసిఎల్ దశాబ్దాలుగా దేశానికి సేవ చేయడం, ఆత్మనిర్భర్ భారత్ నిర్మాణ దార్శనికత దిశగా పని చేయడం గర్వకారణమని భావిస్తోంది.
ప్రధాన మంత్రి కార్యాలయం
అమెరికా నుంచి 157 కళాఖండాలు, పురాతత్వ వస్తువులను స్వదేశానికి తీసుకురానున్న ప్రధానమంత్రి శ్రీ నరేంద్ర మోదీ
కళాఖండాలలో హిందూ, బౌద్ధ, జైనసాంస్కృతిక పురాతన వస్తువులు ఉన్నాయి.
చాలావరకు వస్తువులు 11 సిఇ నుంచి 14 సిఇ మధ్యకాలానికి సంబంధించినవి, అలాగే పలు చారిత్రిక పురాతత్వ వస్తువులు సాధారణ యుగానికి ముందునాటివి
ప్రపంచవ్యాప్తంగా వివిధ ప్రాంతాలనుంచి మన కళాఖండాలు, పురాతాన వస్తువులను తిరిగి తెప్పించేందుకు శ్రీ నరేంద్ర మోదీ ప్రభుత్వం సాగించిన నిరంతర కృషిని ఇది ప్రతిబింబిస్తొంది.
157 కళాఖండాలు, పురాతత్వ వస్తువులను ప్రధానమంత్రి శ్రీ నరేంద్ర మోదీ అమెరికా పర్యటన సందర్భంగా మన దేశానికి అప్పగించింది. అమెరికా ఈ కళాఖండాలు, పురాతత్వ వస్తువులను భారత్కు అప్పగించడం పట్ల ప్రధానమంత్రి శ్రీ నరేంద్ర మోదీ అమెరికాను ప్రశంసించారు. సాంస్కృతిక వస్తువుల అక్రమ రవాణా, అక్రమ వాణిజ్యం, దొంగతనం వంటి వాటిని ఎదుర్కొనేందుకు తమ కృషిని బలోపేతం చేసేందుకు ప్రధానమంత్రి శ్రీ నరేంద్ర మోదీ, అధ్యక్షుడు జో బైడెన్ కట్టుబడి ఉన్నారు.
ఈ 157 కళాఖండాలలో ఒకటిన్నర మీటర్ గల 10 వ సామాన్య యుగానికి చెందిన ఇసుకరాతి రేవంత రిలీఫ్ పేనల్, 8.5 సెంటీమీటర్ల పోడవైన 12 వ సామాన్య యుగానికి చెందిన ఇత్తడి నటరాజు తదితరాలు ఉన్నాయి. ఈ వస్తువులు ప్రధానంగా 11వ సాధారణ యుగం నుంచి 14 వ సాధారణ యుగం మధ్యకాలానికి సంబంధించినవి. ఇందులో చరిత్రాత్మక పురాతన వస్తువులు, 2000 బిసి నాటి రాగి వస్తువులు లేదా 2వ సాధారణ యుగానికి చెందిన టెర్రకోట వస్తువులు, సాధారణ యుగానికి ముందునాటి 45 వస్తువులు ఉన్నాయి.
ఈ సగం కళాఖండాలలో  సాంస్కృతికపరమైనవి, మిగిలిన సగం హిందూత్వం , బౌద్ధం , జైనానికి సంబంధించిన  ఉన్నాయి.
ఇవి లోహం, రాతి, టెర్రకోట కు సంబంధించినవి. ఇత్తడి వస్తువుల ప్రధానంగా లక్ష్మీనారాయణ, బుద్ధ, విష్ణు, శఙవ పార్వతి, 24 మంది జైన తీర్థంకరులు, అరుదుగా ఉండే కనకాలమూర్తి, బ్రహ్మి, నందికేశ తోపాటు పలు దేవతా మూర్తులకు చెందిన మూర్తులు ఉన్నాయి.
ఈ విగ్రహాలలో హిందూఇజం నుంచి మూడు శిరస్సులు కలిగిన బ్రహ్మ, రథం నడుపుతున్న సూర్యుడు, విష్ణుమూర్తి ఆయన దేవేరులు, దక్షిణామూర్తిగా శివుడు, నాట్యం చేస్తున్న గణేశుడు, తదితరాలు ఉన్నాయి. బౌద్ధానికి సంబంధించి , నిలబడిన బుద్ధుడు, బోధి సత్వ,మంజుశ్రి, తార ఉన్నారు. జైనం నుంచి జైన తీర్థంకరులు, పద్మాసన తీర్థంకర, జైన చౌబిఇ, అలాగే సెక్యులర్ ప్రతిమలైన సమభంగ రీతిలో నిరాకార జంట, చౌరి పట్టుకున్న వారు, డ్రమ్ వాయిస్తున్న మహిళ వంటివి ఉన్నాయి.
56 టెర్రకోట వస్తువులు కూడా ఇందులో ఉన్నాయి. ( రెండో సాధారణ శకం నాటి వేస్,12వ సాధారణ శకం నాటి జింకల జంట, 14వ సామాన్య శకం నాటి మ హిళ , గురు హర గోవిండ్ సింగ్ అని పర్షియాలో రాసిన కత్తి తదితరాలు ఉన్నాయి.
ప్రపంచవ్యాప్తంగా ఉన్న కళాఖండాలు, పురాతత్వ వస్తువులను తిరిగి ఇండియాకు తెప్పించాలన్న శ్రీ నరేంద్ర మోదీ ప్రభుత్వం కృషికి కొనసాగింపు ఇది.
గనుల మంత్రిత్వ శాఖ
ఫిబ్రవరి 2020కి సంబంధించిన ఖనిజ ఉత్పత్తి గణాంకాలు విడుదల  గతేడాదితో పోలిస్తే 10 శాతం అదనంగా నమోదైన ఉత్పత్తి సూచిక అత్యధిక ముఖ్య ఖనిజాల ఉత్పత్తిలో సానుకూల వృద్ధి
గనుల తవ్వకం మరియు క్వారీల సెక్టార్కు చెందిన ఖనిజ ఉత్పత్తి సూచిక, 2019 ఫిబ్రవరి కంటే 2020 ఫిబ్రవరిలో 10 వృద్ధిని సూచించింది. ఈ ఏడాది ఫిబ్రవరిలో  ఖనిజ ఉత్పత్తి సూచిక 123.7గా నమోదైంది. అంతకుముందు సంవత్సరంతో పోలిస్తే, 2019-20 ఏప్రిల్-ఫిబ్రవరి కాలంలో ఇది +1.9 శాతంగా ఉంది. భారత గనుల బ్యూరోకు చెందిన 'గనులు మరియు ఖనిజ గణాంకాల డివిజన్', ఖనిజ రంగానికి సంబంధించి నోడల్ ఏజెన్సీగా వ్యవహరిస్తూ, ఈ సమాచారాన్ని విడుదల చేసింది.
2020 ఫిబ్రవరిలో ముఖ్య ఖనిజాల లెక్కలు ఇలా ఉన్నాయి. బొగ్గు 780 లక్షల టన్నులు, లిగ్నైట్ 47 లక్షల టన్నులు, సహజ వాయువు  2257 మిలియన్ క్యూబిక్ మీటర్లు, పెట్రోలియం  24 లక్షల టన్నులు, బాక్సైట్ 2190 వేల టన్నులు, క్రోమైట్ 395 వేల టన్నులు, రాగి కాన్సంట్రేట్ 5 వేల టన్నులు, బంగారం 162 కిలోలు, ఇనుప ఖనిజం 239 లక్షల టన్నులు, లెడ్ కాన్సంట్రేట్ 32 వేల టన్నులు, మాంగనీస్ ఖనిజం 276 వేల టన్నులు, జింక్  142 వేల టన్నులు, అపటైట్ మరియు ఫాస్ఫరైట్ 136 వేల టన్నులు, సున్నపురాయి 327 లక్షల టన్నులు, మాగ్నసైట్ 11 వేల టన్నులు, వజ్రాలు 2720 క్యారెట్లు.
ఫిబ్రవరి 2019తో పోలిస్తే, ఫిబ్రవరి 2020లో ముఖ్య ఖనిజాల ఉత్పత్తి రేటు సానుకూలంగా ఉంది. ఇది: జింక్ కాన్సంట్రేట్ , 'ఇనుప ఖనిజం' , 'క్రోమైట్' , 'లెడ్ కాన్సంట్రేట్' , 'బొగ్గు' , 'సున్నపురాయి' , 'మాంగనీస్ ఖనిజం' , 'లిగ్నైట్'  మరియు 'బాక్సైట్' . కొన్ని ముఖ్య ఖనిజాల ఉత్పత్తి ప్రతికూల వృద్ధిని చూపిస్తోంది. అవి: 'రాగి కాన్సంట్రేట్' , 'బంగారం' , 'సహజ వాయువు ' , 'పెట్రోలియం '  మరియు 'ఫాస్ఫరైట్' .
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పశు సంవర్ధక, పాడి పరిశ్రమ రైతులలో కిసాన్ క్రెడిట్ కార్డ్ ) సంతృప్తతను పెంచడానికి ముంబైలో జరిగిన జాతీయ కె సి సి సమావేశానికి అధ్యక్షత వహించిన కేంద్ర మత్స్య, పశుసంవర్ధక, పాడి పరిశ్రమ శాఖ మంత్రి శ్రీ పురుషోత్తం రూపాల
కేంద్ర మత్స్య, పశుసంవర్ధక, పాడిపరిశ్రమ శాఖ మంత్రి శ్రీ పురుషోత్తం రూపాలా అధ్యక్షతన పశుసంవర్ధక, పాడిరైతులలో కిసాన్ క్రెడిట్ కార్డు  సంతృప్తతను పెంపొందించడానికి అన్ని భాగస్వాములతో 2023 సెప్టెంబర్ 4 న ముంబైలో జాతీయ కెసిసి కాన్ఫరెన్స్ జరిగింది. దేశవ్యాప్తంగా 1000 కామన్ సర్వీస్ సెంటర్ల ద్వారా 50,000 మందికి పైగా పశుసంవర్థక రైతులు వర్చువల్ గా హాజరయ్యారు.
ఈ రంగం ప్రాముఖ్యతను పరిగణనలోకి తీసుకున్న ప్రభుత్వం 2018-19 లో మత్స్య, పశుసంవర్ధక రైతులకు వారి మూలధన అవసరాలను తీర్చడంలో సహాయపడటానికి కిసాన్ క్రెడిట్ కార్డు  సౌకర్యాన్ని విస్తరించింది. మత్స్య, పశుసంవర్ధక, పాడిపరిశ్రమ మంత్రిత్వ శాఖ ఆర్థిక సేవల విభాగంతో కలిసి అర్హులైన పశుసంవర్ధక, మత్స్య రైతులందరికీ కిసాన్ క్రెడిట్ కార్డు సౌకర్యాలను అందించడానికి 2020 జూన్ నుండి వివిధ ప్రచారాలను నిర్వహిస్తోంది.
దేశవ్యాప్తంగా మరింత సంతృప్తతను సాధించడానికి, ఎ హెచ్ డి ఎఫ్ కెసిసి ప్రచారాన్ని 31.03.2024 వరకు పొడిగించారు. ఫలితంగా పశుసంవర్థక, పాడి రైతులకు ఇప్పటివరకు 28.90 లక్షలకు పైగా కొత్త కెసిసి మంజూరు చేశారు. తద్వారా వారి వర్కింగ్ క్యాపిటల్ అవసరాలను తీర్చడానికి సంస్థాగత రుణ సదుపాయాన్ని అందిస్తోంది. ఈ మంత్రిత్వ శాఖ నిరంతర కృషి కారణంగా, మొదటిసారిగా 2022-23 లో టర్మ్ లోన్ టార్గెట్ తో పాటు పశుసంవర్ధక , మత్స్య రంగానికి వర్కింగ్ క్యాపిటల్ రుణ లక్ష్యాలను నిర్ణయించారు. 2023-24 సంవత్సరానికి పశుసంవర్ధక, పాడి పరిశ్రమకు రూ.2,68,000 కోట్ల క్షేత్ర స్థాయి పరపతి లక్ష్యాన్ని నిర్దేశించారు.
భారత ఆర్థిక వ్యవస్థలో పశుసంవర్ధక రంగం వ్యవసాయంలో ఒక ముఖ్యమైన ఉప విభాగం. 2014–15 నుంచి 2021–22 వరకు  7.67 శాతం సీఏజీఆర్ తో వృద్ధి చెందింది. 6.3% నమోదు తో తయారీ రంగం, 2.14% తో వ్యవసాయ  రంగం , అదే కాలానికి 5.32% నమోదు చేసిన సేవల రంగం వంటి ఇతర రంగాల కంటే ఈ సిఎజిఆర్ ఎక్కువ. 536.76 మిలియన్లతో భారత్ ప్రపంచంలోనే అతిపెద్ద పశుసంపద యజమానిగా ఉంది. 100.8 మిలియన్ల కుటుంబాలు, కనీసం ఒక పశుసంపద లేదా పౌల్ట్రీ ఉన్న గృహ సంస్థలు ఉన్నాయి. మొత్తం వ్యవసాయం , అనుబంధ రంగం జివిఎ  లో పశు సంవర్థక రంగం వాటా 24.38 శాతం  నుండి 30.19 శాతానికి  పెరిగింది. మొత్తం జివిఎ లో పశుసంవర్ధక రంగం వాటా 2014–15లో 4.02 శాతం నుంచి 2021–22లో 4.75 శాతానికి పెరిగింది.
ప్రధాన మంత్రి కార్యాలయం
బాలిలో జరిగిన జి-20 సదస్సు లో, "సెషన్ III : డిజిటల్ పరివర్తన" అనే అంశం పై ప్రధానమంత్రి శ్రీ నరేంద్రమోదీ చేసిన ప్రసంగానికి - తెలుగు అనువాదం
గౌరవనీయులారా !
డిజిటల్ పరివర్తన అనేది మన యుగంలో అత్యంత అద్భుతమైన మార్పు. పేదరికానికి వ్యతిరేకంగా దశాబ్దాలుగా సాగుతున్న ప్రపంచ పోరాటంలో డిజిటల్ టెక్నాలజీని సరిగ్గా వినియోగిస్తే, అద్భుతమైన ఫలితాలు వస్తాయి. కోవిడ్ సమయంలో రిమోట్-వర్కింగ్ తో పాటు పేపర్-లెస్ గ్రీన్ ఆఫీసుల ఉదాహరణలలో మనందరం చూసినట్లుగా - వాతావరణ మార్పులకు వ్యతిరేకంగా పోరాటం లో కూడా డిజిటల్ పరిష్కారాలు సహాయపడతాయి. అయితే, డిజిటల్ వినియోగాన్ని నిజంగా కలుపుకొని ముందుకు వెళ్ళి, డిజిటల్ టెక్నాలజీ వినియోగం నిజంగా విస్తృతంగా ఉన్నప్పుడు మాత్రమే ఈ ప్రయోజనాలను మనం పూర్తిగా గ్రహించ గలుగుతాము. దురదృష్టవశాత్తు, ఇప్పటి వరకు మనం ఈ శక్తివంతమైన సాధనాన్ని, లాభ, నష్టాల లెక్కలు చూడటం వంటి సాధారణ వ్యాపార ప్రయోజనాల కోసం మాత్రమే ఉపయోగించడం జరిగింది. డిజిటల్ పరివర్తన యొక్క ప్రయోజనాలు మానవ జాతికి ఉపయోగపడే చిన్న చిన్న అవసరాలకు మాత్రమే పరిమితం కాకుండా చూడాల్సిన బాధ్యత జి-20 నాయకుల పై ఉంది.
మనం డిజిటల్ ఆర్కిటెక్చర్ ను కలుపుకుంటే, అది సామాజిక-ఆర్థిక పరివర్తనను తీసుకురాగలదని, గత కొన్ని సంవత్సరాల భారత దేశ అనుభవం మనకు చూపుతోంది. డిజిటల్ వినియోగం వల్ల ఎక్కువ పని, వేగంగా పూర్తి చేయవచ్చు. పాలనలో పారదర్శకత తీసుకురావచ్చు. ప్రజలకు ఉపయోగపడే డిజిటల్ ఉత్పత్తులను, భారతదేశం అభివృద్ధి చేసింది, దీని ప్రాథమిక నిర్మాణంలో అంతర్నిర్మిత ప్రజాస్వామ్య సూత్రాలు ఉన్నాయి. ఈ పరిష్కారాలు ఓపెన్ సోర్స్, ఓపెన్ ఏ.పి.ఐ. లు, ఓపెన్ స్టాండర్డ్స్ పై ఆధారపడి ఉంటాయి, ఇవి పరస్పరం, బహిరంగంగా ఉంటాయి. ఈ రోజు భారతదేశంలో కొనసాగుతున్న డిజిటల్ విప్లవం ఆధారంగా ఇది మా విధానం. దీనికి ఉదాహరణగా, మా యూనిఫైడ్ పేమెంట్ ఇంటర్ ఫేస్  ని తీసుకోండి.
గత సంవత్సరం, ప్రపంచంలోని మొత్తం చెల్లింపు లావాదేవీలలో 40 శాతానికి పైగా యు.పి.ఐ. ద్వారా జరిగాయి. అదేవిధంగా, మేము డిజిటల్ గుర్తింపు ఆధారంగా 460 మిలియన్ల కొత్త బ్యాంకు ఖాతాలు తెరిచాము. ఈ రోజు ఆర్థిక చేరిక లో భారతదేశాన్ని ప్రపంచంలోనే అగ్రగామిగా మార్చాము. మేము ఏర్పాటు చేసిన సార్వత్రిక కో-విన్ వేదిక మానవ చరిత్రలో అతిపెద్ద టీకా ప్రచారాన్ని చేసింది, ఇది మహమ్మారి సమయంలో కూడా విజయవంతమైంది.
గౌరవనీయులారా !
భారతదేశంలో, మేము డిజిటల్ విధానాన్ని బహిరంగంగా అమలు చేస్తున్నాము. కానీ అంతర్జాతీయ స్థాయిలో, ఇప్పటికీ భారీ డిజిటల్ విభజన ఉంది. ప్రపంచంలోని చాలా అభివృద్ధి చెందుతున్న దేశాల్లో ప్రజలకు ఏ విధమైన డిజిటల్ గుర్తింపు లేదు. కేవలం 50 దేశాలు మాత్రమే డిజిటల్ చెల్లింపు వ్యవస్థలను కలిగి ఉన్నాయి. రాబోయే పదేళ్లలో ప్రతి మనిషి జీవితంలో డిజిటల్ పరివర్తన తీసుకువస్తామని మనం కలిసి ప్రతిజ్ఞ చేద్దాం. తద్వారా ప్రపంచంలోని ప్రతివ్యకీ డిజిటల్ టెక్నాలజీ ప్రయోజనాలు పొందే అవకాశం లభిస్తుంది.
వచ్చే ఏడాది తన జి-20 అధ్యక్ష పదవీ కాలం సమయంలో, ఈ లక్ష్యం కోసం భారతదేశం జి-20 భాగస్వాములతో కలిసి సంయుక్తంగా పని చేస్తుంది. మా అధ్యక్ష పదవీ కాలానికి "ఒక భూమి, ఒక కుటుంబం, ఒక భవిష్యత్తు" అనే మొత్తం ఇతివృత్తం లో, "అభివృద్ధి కోసం సమాచారం" అనే సూత్రం అంతర్భాగంగా ఉంటుంది.
ధన్యవాదములు.
గమనిక:
ఇది ప్రధానమంత్రి హిందీ లో చేసిన ప్రసంగానికి స్వేచ్చానువాదం.